stanford-oval/wikipedia huggingface dataset:
דינודון

| דינודון |
| --- | --- |
 מאובני השיניים של הדינודון
תקופה
קרטיקון עליון 77 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טירנוזאוריים
תת־משפחה:: Deinodontinae
סוג:: דינודון
מינים
 Deinodon horridus
שם מדעי
 Deinodon ‏ליידי, 1856

דינודון (שם מדעי: Deinodon; מילולית: "שן מחרידה") הוא סוג דינוזאור טורף בן למשפחת הטירנוזאוריים, אשר כיום ייתכן שהוא מבוטל מחמת הספק. בסוג זה נכלל מין בודד - Deinodon horridus. הוא חי בתור הקרטיקון לפני 77 מיליון שנה.
מאפיינים

המאובנים של הדינוזאור הטורף התגלו בתצורות נהר ג'ודית' (אנ') שבמונטנה בידי פרדיננד ואנדוויר היידן ונקראו ב-1856 בידי החוקר האמריקאי ג'וזף ליידי. הם התגלו בסמוך לממצאי טירנוזאור אחר - האובליסודון. הממצאים כללו רק מאובני שיניים חזקות ומעוקלות מעט.
מאובניו של הדינוזאור דמו מאוד לאלה של הגורגוזאורוס, והחוקרים ויליאם דילר מתיו וברנום בראון מצאו ששני הסוגים היו בעלי מבנה שיניים כמעט זהה. עם זאת מאחר שהגוף היה חסר הם נמנעו מלכלול אותו באותו סוג. חוקרים מאוחרים סברו שהשיניים דומות בצורתם לאלה של הדספלטוזאורוס ואולי אף לסוג (שבוטל בהמשך) אובליסודון. ב-1902 הוחלט להפוך את הסוגים דינודון ואובליסודון למוטלים בספק.
בסוג היו מינים רבים, אך לבסוף נשאר מין אחד - Deinodon horridus. המינים עברו לסוגים של טירנוזאורים אחרים וגם לדריפטוזאורוס, הקרוב אליהם ולמגלוזאורוס.
דונלד מייניג

| --- | --- |
אין תמונה חופשית
 לידה:  1 בנובמבר 1924 פאלוז, וושינגטון, ארצות הברית 
 פטירה:  13 ביוני 2020 (בגיל 95) סירקיוז, ארצות הברית 
 מדינה:  ארצות הברית ארצות הברית
 מקום מגורים:  סירקיוז, וושינגטון 
 השכלה:  אוניברסיטת וושינגטון (1953)  אוניברסיטת ג'ורג'טאון 
 מעסיק:  אוניברסיטת סירקיוז 
 פרסים והוקרה:  מדליית צ'ארלס דיילי (1986)  תוכנית פולברייט  מלגת גוגנהיים  עמית האקדמיה האמריקאית לאמנויות ולמדעים 
 
דונלד ויליאם מייניג (באנגלית: Donald William Meinig;‏ 1 בנובמבר 1924 - 13 ביוני 2020) היה פרופסור אמריקאי לגאוגרפיה, באוניברסיטת סירקיוז. תחומי מחקריו עסקו בגאוגרפיה רגיונלית, היסטורית ותרבותית.
ביוגרפיה

מייניג נולד בפאלוז, וושינגטון. הוא סיפר על קורות משפחתו:
הסבים והסבתות של אביו היגרו מכפר בסקסוניה שבגרמניה לאיווה ב-1880, בעקבות קרובי משפחה שהיגרו קודם לארצות הברית. סבו היה סנדלר ועבד קצת במקצועו ואחר כך עבד ברכבת ועד מהרה רכש משק. היו לו שלושה בנים (אביו היה הצעיר והיחיד שנולד באמריקה) וכשהגיעו בניו לבגרות, שמע שיש אדמות חקלאיות טובות במדינת וושינגטון, ומחירן היה יכול להיות שליש מהמחיר באיווה, וכך ב־1903 עבר לשם והושיב את משפחתו על שטח של 1600 דונם. הוריה של אמו נולדו בצפון מדינת ניו יורק, והם נפגשו במינסוטה, שם נולדה אימו, ובאותה שנה היגרו לאותה עיר במזרח מדינת וושינגטון, שם עסק כבר סבי בתחום הביטוח והנדל"ן.
מייניג למד ״לימודי דיפלומטיה״ באוניברסיטת ג'ורג'טאון, ולאחר מכן קיבל תארים מתקדמים בגאוגרפיה מאוניברסיטת וושינגטון בשנים 1950 ו -1953, תחת פיקוחו של הגאוגרף האוסטרלי גרהם לוטון; הוא גם הושפע מאוד מההיסטוריון קרול קוויגלי. החל משנת 1950, מייניג החזיק בתפקיד סגל באוניברסיטת יוטה. עם זאת, בשנת 1958 הוא עזב את יוטה לתפקיד מרצה אורח באוניברסיטת אדלייד באוסטרליה, תחת מלגת פולברייט, ובשנת 1960 הצטרף לסגל אוניברסיטת סירקיוז. הוא היה יו"ר המחלקה לגאוגרפיה בסירקיוז בשנים 1968–1973, הפך למקסוול פרופסור בסירקיוז ב -1990 ופרש בשנת 2004.
בסירקיוז היה מייניג יועץ הדוקטורט של יותר מ -20 סטודנטים, כולל הגאוגרף הניו זילנדי אוולין סטוקס.
מחקר

עבודתו של מייניג התמקדה בגאוגרפיה היסטורית, גאוגרפיה רגיונלית, גאוגרפיה תרבותית, גאוגרפיה חברתית ופרשנות נוף.
מחקר > נופים ופרשנותם

בתחילת שנות ה-70, כאשר המהפכה הכמותית שטפה את הגאוגרפיה האמריקאית, היה מייניג אחד מהבודדים שראו בצורך להבליט את המחקר התרבותי וההיסטורי. הוא היה בין מובילי יצירתה של הגאוגרפיה התרבותית החדשה, יחד עם אי פו טואן, אן בטימר, אדוארד רלף ואחרים. ביטוי לתפיסת עולמם הוא קובץ המאמרים על ״הפרשנות של נופים יומיומיים״, שפרסם בשנת 1979, שנחשב כקלסיקה בתחום. בקובץ ריכז מאמריהם של החוקרים המרכזיים בתחום, כשהוא תרם שני מאמרים חשובים. למאמר הראשון הוא קרא ״בעיני המתבונן- עשר וראציות על אותו מראה״. שם הוא טען כי גם אם כולנו נתבונן לאותו כיוון, לאותו נוף, כל אחד יראה דברים אחרים ויתן להם משמעויות אחרות. אמנם ייתכן כי כולם יראו את אותם צורות - הרים, בתים, עצים, כבישים אבל לכל אחד יש מערכת אחרת של זכרונות וכלים לפרשנות הנוף שהוא נחשף אליהם. בהמשך הוא תיאר את המשמעויות השונות כגון: נוף כטבע, נוף כמערכת אקולוגית, נוף כמשאב, נוף כאידאולוגיה, נוף כיצירה היסטורית, נוף כאסתטיקה ועוד.
בהמשך הקובץ, הוא הציג את המושג - ״נופים סימבוליים״. שם טען שלכל אומה ישנם נופים סימבוליים שמאפיינים אותה. מכאן הוא הגיע לקביעה כי שלושה נופים הם סימבוליים עבור האמריקאיים: נוף העיירה של ניו אינגלנד, נוף הרחוב המרכזי ונוף הפרוורים.
הראשון מאופיין על ידי הכנסייה הלבנה הפרוטסטנטית במרכז העיירה, עם מגדל הפעמונים המחודד. בחזיתה נמצאת כיכר הדשא המרכזית של העיירה ומסביב משתרעים בתים לבנים חד קומתיים. הבתים והרחובות מוקפים בעצים שמחליפים צבעיהם בהתאם לעונות השנה. זהו הנוף הקלסי של ניו-אינגלנד, ערש האומה האמריקאית.
הנוף הסמלי השני הוא של ״הרחוב המרכזי״, האופייני למה שהוא כינה ״אמריקה התיכונה״. זאת שבין ה״מזרח״ ל״מערב״, זאת שהוא טען שמאפיינת את המעמד הבינוני. היא נמצאת בתווך בין אזורים חקלאיים ועירוניים. הרחוב הראשי נמתח לרוב מכיוון מזרח למערב, ובולט בו בניין הבנק המונומנטלי. לצידו חנויות שונות, מסעדות וברים. ה״רחוב המרכזי״ מהווה מקום שאליו מגיעים חקלאיים, בוקרים ועוברי אורח, הוא משתרע לאורכן של הדרכים שחוצות את אמריקה.
הנוף השלישי הוא הפרברים. נוף של בתים נמוכים, טבולים בעצים ומדשאות בחזית הבית. מוסך גדול צמוד לפתח הכניסה, בו מקום לשתי מכוניות. המוסך נפתח לשביל גישה למערכת הכבישים של הפרבר. המשפחות הגרות בפרברים, מחוברות בעזרת המכונית למועדוני ספורט וחברה - סקי, שייט, גולף, בייסבול. עורכות את הקניות במרכזי המסחר העצומים בפאתי הפרבר. זה הנוף שהיה החלום האמריקאי בהתגשמותו במשך עשרות שנים.
בהמשך שאל מיינג את השאלות המסקרנות: מה היה הנוף המקורי שממנו התפתח הנוף הסמלי? מה הופך נופים אלה לסמליים? איך מאבחנים נופים כאלה, ומה משמעותם? מה נופים אלה מספרים על אמריקה? ומסיים בשאלה, האם כיום ישנם נופים סמליים בהתהוות?
עבודותיהם של מייניג וגאוגרפים תרבותיים והיסטוריים אחרים, נתנו רוח גבית לתנועות לשימור אתרים ולשימור נופים, והגבירה את המודעות והחקיקה באשר לשימור נופי העבר עבור העתיד.
הערות שוליים

1 2  Zelinsky, W. (2009), "Thanking Donald Meinig", The Geographical Review, 99 (3): 293–296,
↑  פרטים ביוגרפיים
↑  Meinig Receives Fulbright Grant, Spokane Daily Chronicle, March 15, 1958.
↑  Haskin prize lecturer: Donald W. Meinig, American Council of Learned Societies, retrieved 2010-01-30.
↑  Wyckoff, William; Colten, Craig E. (2009), "A tribute to Donald Meinig", The Geographical Review, 99 (3): iii–x
↑  Bedford, Richard (2001), Bedford, R.; Longhurst, R., eds., "Honouring New Zealand's geographers: Dame Evelyn Stokes" (PDF), New Zealand Geographer, 57 (2): 3–5,
↑  Meinig, D., W., (ed) 1979, The Interpretation of Ordinary Landscapes, Oxford University press
↑  Meinig, D., W., (ed) 1979, The Interpretation of OrdinaryLandscapes, PP. 33-50
↑  Meinig, D., W., (ed) 1979, The Interpretation of Ordinary Landsapes, pp. 164-194
↑  ראה לדוגמה בקובץ: שר-שלום, א. וחובריו, 2010, נופי תרבות בישראל, הוצאת רשות הטבע והגנים
↑  The Shaping of America: A Geographical Perspective on 500 Years of History, Volume 4: Global America, 1915-2000 (New Haven, Yale University Press, 2004).

The Shaping of America: A Geographical Perspective on 500 Years of History, Volume 3: Transcontinental America, 1850-1915 (New Haven, Yale University Press, 1995).

The Shaping of America: A Geographical Perspective on 500 Years of History, Volume 2, Continental America, 1800-1867 (New Haven, Yale University Press, 1992).

The Shaping of America: A Geographical Perspective on 500 Years of History, Volume 1, Atlantic America, 1492-1800 (New Haven, Yale University Press, 1986).
↑  The Shaping of America: A Geographical Perspective on 500 Years of History, Volume 1, Atlantic America, 1492-1800 (New Haven, Yale University Press, 1986).pp. 16
1 2  Kessenidas, J, 2008, The Shaping of America: A Geographical Perspective on 500 Years of History, Volume 4: Global America, 1915-2000 (New Haven, Yale University Press, 2004)., Southeastern Geographer, 48, pp. 136-138
↑  The Shaping of America: A Geographical Perspective on 500 Years of History, Volume 4: Global America, 1915-2000 (New Haven, Yale University Press, 2004).pp.3
↑  The Shaping of America: A Geographical Perspective on 500 Years of History, Volume 4: Global America, 1915-2000 (New Haven, Yale University Press, 2004).pp. 280
↑  The Shaping of America: A Geographical Perspective on 500 Years of History, Volume 4: Global America, 1915-2000 (New Haven, Yale University Press, 2004).pp.169
| --- | --- |
בקרת זהויות :  NLI: 987007463362405171  BNE: XX1083051  BnF: cb12085693s (data)  GND: 119236923  ISNI: 0000 0001 0892 795X  LCCN: n50013665  NKC: xx0011800  NTA: 068820267  SNAC: w66m6d3g  SUDOC: 02917595X  VIAF: 44324569   WorldCat (עם VIAF): 44324569 
קובץ המאמרים בגאוגרפיה תרבותית, בנושא נופי היומיום. 1979
״אמריקה היבשתית״, כרך שני ביצירת המופת של מייניג ״עיצובה של אמריקה״.
דווייט פאוול

| --- | --- |

פאוול בשנת 2014
 לידה:  20 ביולי 1991 (בן 33) טורונטו, אונטריו, קנדה
 עמדה:  פאוור פורוורד, סנטר
 גובה:  2.08 מטרים
 מספר:  7
 מכללה:  אוניברסיטת סטנפורד
 דראפט:  בחירה מספר 45, 2014 שארלוט הורנטס
 קבוצות כשחקן
 2014 2014–:  בוסטון סלטיקס דאלאס מאבריקס
דווייט הארלן פאוול (באנגלית: Dwight Harlan Powell; נולד ב-20 ביולי 1991) הוא כדורסלן קנדי המשחק בקבוצת דאלאס מאבריקס מליגת ה-NBA, בעמדות הפאוור פורוורד והסנטר.
נעורים וקריירת מכללות

פאוול נולד וגדל בטורונטו שבפרובינציית אונטריו, קנדה, ובנעוריו עבר ללמוד ב"אקדמיית הספורט IMG" אשר בבריידנטון, פלורידה.
בין השנים 2010–2014 למד פאוול באוניברסיטת סטנפורד. בעונתו השלישית בקבוצת הכדורסל של האוניברסיטה נבחר לחמישיית העונה של "מחוז Pac-12" לאחר שהעמיד ממוצעים של 14.9 נקודות ו-8.4 ריבאונדים למשחק. בעונת 2013/2014 רשם ממוצעים דומים, נבחר בשנית לחמישיית העונה והוביל את קבוצתו לשלב שמינית גמר טורניר אליפות המכללות ("Sweet Sixteen") בפעם החמישית בלבד בתולדותיה. ברבע הגמר הוליך את קלעי סטנפורד עם 15 נקודות בניצחון על אוניברסיטת קנזס העדיפה, בה שיחקו אנדרו ויגינס וטאריק בלאק. במשחק שמינית הגמר הפסידה הקבוצה מול אוניברסיטת דייטון, על אף 17 נקודות ו-9 ריבאונדים של פאוול.
קריירה מקצועית > בוסטון סלטיקס

בדראפט ה-NBA‏ 2014 נלקח פאוול בבחירה ה-45, על ידי שארלוט הורנטס. כחודש לאחר מכן נשלח בטרייד לקליבלנד קאבלירס, ובספטמבר 2014 הועבר בטרייד נוסף לבוסטון סלטיקס. בתקופתו עם בוסטון נשלח מספר פעמים לקבוצת הבת שלה מליגת הפיתוח – מיין רד קלאוס – ובארבעת משחקיו במדיה רשם ממוצעים של 21.5 נקודות ו-10.5 ריבאונדים למשחק. עם הסלטיקס שיחק פאוול בחמישה משחקים בלבד, וזכה ל-1.8 דקות בממוצע למשחק.
קריירה מקצועית > דאלאס מאבריקס

בדצמבר 2014 הועבר פאוול יחד עם ראז'ון רונדו בטרייד לדאלאס מאבריקס, בתמורה לג'יי קראודר, ג'מיר נלסון, ברנדן רייט ושתי בחירות דראפט עתידיות. עד לסיום עונת הרוקי שלו שותף בשמונה משחקים עם קבוצת הבת של המאבריקס, טקסס לג'נדס, והציג כשחקנה יכולת מצוינת עם ממוצעים של 28.3 נקודות, 9.4 ריבאונדים ו-3.3 אסיסטים למשחק. בסיום עונת 2015/2016 חתם על הארכת חוזה בקבוצה ל-4 עונות נוספות עבור כ-37 מיליון דולר.
ב-3 העונות הבאות ביסס את מעמדו כשחקן ספסל מוביל בדאלאס, עם כ-20 דקות בממוצע למשחק, ולאחר עזיבתו של דיאנדרה ג'ורדן בפברואר 2019 שימש כסנטר הפותח של הקבוצה. ב-6 במרץ 2019 קלע שיא קריירה של 26 נקודות במשחק מול וושינגטון ויזארדס.
ביולי 2019 חתם על הארכת חוזה בדאלאס ל-3 עונות נוספות, החל מעונת 2020/2021, עבור 33 מיליון דולר. בינואר 2020 סבל פאוול מקרע בגיד האכילס של רגלו הימנית, אשר צפוי להשבית אותו ממשחק עד לסיום עונת 2019/2020.
נבחרת קנדה

פאוול יצג לראשונה את נבחרת קנדה בכדורסל באליפות האמריקות 2015, שבה זכתה נבחרתו במדליית הארד. בתשעת משחקיו בטורניר קלע פאוול 4.7 נקודות והוריד 3.1 ריבאונדים בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | בוסטון | 5 | 0 | 1.8 | 0.800 | 0.000 | 0.500 | 0.2 | 0.0 | 0.4 | 0.0 | 1.8 |
| 2014/2015 | דאלאס | 24 | 0 | 9.5 | 0.435 | 0.273 | 0.774 | 2.0 | 0.4 | 0.3 | 0.3 | 3.4 |
| 2015/2016 | דאלאס | 69 | 2 | 14.4 | 0.493 | 0.125 | 0.739 | 4.0 | 0.6 | 0.5 | 0.3 | 5.8 |
| 2016/2017 | דאלאס | 77 | 3 | 17.3 | 0.515 | 0.284 | 0.759 | 4.0 | 0.6 | 0.8 | 0.5 | 6.7 |
| 2017/2018 | דאלאס | 79 | 25 | 21.2 | 0.593 | 0.333 | 0.719 | 5.6 | 1.2 | 0.8 | 0.4 | 8.5 |
| 2018/2019 | דאלאס | 77 | 22 | 21.6 | 0.597 | 0.307 | 0.772 | 5.3 | 1.5 | 0.6 | 0.6 | 10.6 |
| 2019/2020 | דאלאס | 40 | 37 | 26.5 | 0.638 | 0.256 | 0.667 | 5.7 | 1.5 | 0.9 | 0.6 | 9.4 |
| 2020/2021 | דאלאס | 58 | 19 | 16.7 | 0.619 | 0.238 | 0.782 | 4.0 | 1.1 | 0.6 | 0.5 | 5.9 |
| 2021/2022 | דאלאס | 82 | 71 | 21.9 | 0.671 | 0.351 | 0.783 | 4.9 | 1.2 | 0.5 | 0.5 | 8.7 |
| 2022/2023 | דאלאס | 76 | 64 | 19.2 | 0.732 | 0.000 | 0.667 | 4.1 | 0.9 | 0.6 | 0.3 | 6.7 |
| קריירה |  | 587 | 243 | 19.0 | 0.599 | 0.292 | 0.741 | 4.5 | 1.0 | 0.6 | 0.5 | 7.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | דאלאס | 2 | 0 | 1.5 | 0.000 | 0.000 | 0.000 | 0.5 | 0.5 | 0.0 | 0.0 | 0.0 |
| 2015/2016 | דאלאס | 4 | 0 | 16.0 | 0.474 | 0.000 | 0.545 | 4.3 | 1.0 | 0.3 | 0.0 | 6.0 |
| 2020/2021 | דאלאס | 7 | 0 | 7.4 | 0.875 | 0.000 | 0.833 | 1.9 | 0.9 | 0.3 | 0.0 | 2.7 |
| 2021/2022 | דאלאס | 18 | 18 | 13.8 | 0.629 | 0.000 | 0.609 | 2.6 | 0.2 | 0.2 | 0.3 | 3.2 |
| קריירה |  | 31 | 18 | 11.9 | 0.603 | 0.000 | 0.625 | 2.5 | 0.5 | 0.2 | 0.2 | 3.3 |
הערות שוליים

↑  סטטיסטיקות המכללות של פאוול, באתר sports-reference.com
↑  סטטיסטיקות המשחק בין סטנפורד לקנזס, באתר sports-reference.com
↑  סטטיסטיקות המשחק בין סטנפורד לדייטון, באתר sports-reference.com
↑  רשימת הנבחרים בדראפט 2014, באתר basketball-reference.com
↑  בוסטון מצרפת את פאוול, באתר הקבוצה, 25 בספטמבר 2014
↑  הסטטיסטיקות של פאוול בליגת הפיתוח, באתר basketball-reference.com
↑  דאלאס מצרפת את רונדו ופאוול, באתר הגרדיאן, 19 בדצמבר 2014
↑  פאוול חותם על הארכת חוזה בדאלאס, באתר הקבוצה, 8 ביולי 2016
↑  סיכום המשחק בין דאלאס לוושינגטון, באתר ESPN,‏ 7 במרץ 2019
↑  פאוול חותם על הארכת חוזה בדאלאס, באתר הקבוצה, 6 ביולי 2019
↑  פאוול סובל מקרע בגיד האכילס, באתר המאבריקס, 22 בינואר 2020
↑  סטטיסטיקות באליפות האמריקות 2015, באתר פיב"א
די. ג'יי. קנדי

| --- | --- |

קנדי במדי פינאר קרשיאקה, 2018
 לידה:  5 בנובמבר 1989 (בן 34) ארצות הברית פיטסבורג, פנסילבניה, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  17
 דראפט:  לא נבחר, 2011
 קבוצות כשחקן
 2011–2012   2012   2012–2013   2013   2013   2014   2014   2014–2015   2015–2016   2016–2017   2017   2017–2018   2018–2019   2019   2019–2021   2021–2022   2022–:  אירי בייהוקס   קליבלנד קאבלירס   אירי בייהוקס   ריו גראנדה ואלי וייפרס   גראבלין דנקירק   הפועל חולון   קרסני אוקטיבר   ריזן לודוויגסבורג   יניסיי   גואנגג'ואו לונג ליונס   ריזן לודוויגסבורג   פינאר קרשיאקה   מלבורן יונייטד   רייר ונציה   פינאר קרשיאקה   פרומיתיי   הפועל גליל עליון
 הישגים כשחקן
 אליפות איטליה (2019)  מלך הסלים של ליגת האלופות בכדורסל (2018)  חמישיית העונה של ליגת האלופות בכדורסל (2018)  חמישיית העונה של היורופקאפ (2016)  חמישיית העונה בבונדסליגה (2015)  אליפות הליגה הבלקנית בכדורסל (2022)  שחקן ההתקפה של הבונדסליגה (2015)  מלך הסלים של הבונדסליגה (2015)  אליפות ליגת הפיתוח (2013)  ×5 זכיות בטורניר הכדורסל (2015, 2016, 2017, 2018, 2021)  ×2 MVP של טורניר הכדורסל (2015, 2018)  ×4 חמישיית טורניר הכדורסל (2015, 2016, 2017, 2018)
דייוויד ג'ון קנדי (באנגלית: David John Kennedy) הוא כדורסלן אמריקאי המשחק בקבוצת הפועל גליל עליון בעמדת הקלע והסמול פורוורד.
קריירה

קנדי החל את הקריירה בשנת 2010 באוניברסיטת סנט ג'ון בניו יורק, ורשם ממוצעים של כ-7.8 נקודות וכ-5.8 ריבאונדים למשחק.
בשנת 2011, שיחק בכל משחקי הקבוצה ורשם ממצועים של כ-13 נקודות וכ-6.6 ריבאונדים למשחק.
בעונת 2011/2012, לא נבחר בדראפט ה-NBA והצטרף אל קבוצת אירי בייהוקס מליגת הפיתוח של ה-NBA.
בחודש אפריל 2012, חתם בקבוצת קליבלנד קאבלירס עד לסיום העונה ושיחק במדיה גם בליגת הקיץ של ה-NBA.
בחודש יולי 2012, עבר בטרייד אל קבוצת ממפיס גריזליס ולאחר שלא שיחק במדיה אף לא משחק אחד, נרכש על ידי קבוצת אירי בייהוקס.
בחודש מרץ 2013, עבר בטרייד אל קבוצת ריו גראנדה ואלי וייפרס וזכה איתה באליפות.
בחודש יולי 2013, שיחק במדי מיאמי היט במסגרת ליגת הקיץ של ה-NBA.
בחודש ספטמבר 2013, חתם קבוצת דאלאס מאבריקס, שוחרר ממנה חודש לאחר מכן וחתם בקבוצת גראבלין מליגת העל הצרפתית.
בחודש ינואר 2014, חתם בקבוצת הפועל חולון מליגת העל הישראלית עד לסיום העונה.
בחודש יולי 2014, שיחק במדי מינסוטה טימברוולבס במסגרת ליגת הקיץ של ה-NBA ובחודש ספטמבר חתם בקבוצת קרסני אוקטיבר מליגת ה-VTB.
בחודש דצמבר 2014, חתם בקבוצת ריזן לודוויגסבורג מליגת העל הגרמנית.
בחודש אוגוסט 2015, חתם לעונה בקבוצת יניסיי קרסנויארסק מליגת ה-VTB והיורופקאפ ורשם ממוצעים של כ-14.9 נקודות וכ-7.4 ריבאונדים למשחק.
בחודש ספטמבר 2016, חתם בקבוצת דנוור נאגטס, אך שוחרר ממנה לאחר כחודש וחתם בקבוצת גואנגג'ואו לונג ליונס מליגת העל הסינית.
בחודש מרץ 2017, חתם עד לסיום העונה בקבוצת ריזן לודוויגסבורג מליגת העל הגרמנית.
בחודש אוגוסט 2017, חתם בקבוצת פינאר קרשיאקה מליגת העל הטורקית, איתה שיחק במסגרת ליגת האלופות והיה לקלע המוביל של הקבוצה במסגרת זאת.
בחודש ספטמבר 2018, חתם בקבוצת מלבורן יונייטד מליגת ה-NBL.
בחודש מרץ 2019, חתם בקבוצת רייר ונציה מליגת העל האיטלקית וזכה איתה באליפות.
בחודש ספטמבר 2019, חזר לקדנציה שנייה בקבוצת פינאר קרשיאקה כמחליף לטוני קרוקר ורשם ממוצעים של כ-9.9 נקודות וכ-6.2 ריבאונדים למשחק.
בחודש ספטמבר 2021, חתם בקבוצת פרומיתיי מהסופרליגה האוקראינית ועזב אותה לאחר הפלישה הרוסית לאוקראינה.
בחודש מרץ 2022, חתם בקבוצת הפועל גליל עליון מליגת העל הישראלית.
הערות שוליים

↑  מנהלת ליגת העל בכדורסל | כדורסל ישראלי | עונת | ליגת Winner סל, מחזור 9: גליל עליון נגד ג. שמואל, באתר basket.co.il
↑  "D.J. Kennedy Stats". Sports-Reference.com. נבדק ב-22 באפריל 2014. {{cite web}}:  (עזרה)
↑  "BayHawks Announce Returning Players, Training Camp Invites". NBA.com. Turner Sports Interactive, Inc. 2 בנובמבר 2011. אורכב מ-המקור ב-22 באפריל 2014. נבדק ב-22 באפריל 2014. {{cite web}}:  (עזרה)
↑  "Cavaliers Sign D.J. Kennedy". NBA.com. Turner Sports Interactive, Inc. 21 באפריל 2012. נבדק ב-22 באפריל 2014. {{cite web}}:  (עזרה)
↑  "Grizzlies acquire D.J. Kennedy from Cavaliers". NBA.com. Turner Sports Interactive, Inc. 25 ביולי 2012. נבדק ב-22 באפריל 2014. {{cite web}}:  (עזרה)
↑  "Grizzlies waive D.J. Kennedy". NBA.com. Turner Sports Interactive, Inc. 18 בספטמבר 2012. נבדק ב-22 באפריל 2014. {{cite web}}:  (עזרה)
↑  "Grizzlies waive Kennedy and Famous". NBA.com. Turner Sports Interactive, Inc. 7 באוקטובר 2012. נבדק ב-22 באפריל 2014. {{cite web}}:  (עזרה)
↑  "BayHawks Add Nine to Training Camp Roster". NBA.com. Turner Sports Interactive, Inc. 1 בנובמבר 2012. אורכב מ-המקור ב-7 בנובמבר 2012. נבדק ב-22 באפריל 2014. {{cite web}}:  (עזרה)
↑  "Vipers acquire Kennedy and Singletary from Erie". NBA.com. Turner Sports Interactive, Inc. 5 במרץ 2013. אורכב מ-המקור ב-22 במאי 2014. נבדק ב-22 באפריל 2014. {{cite web}}:  (עזרה)
↑  "Rio Grande Valley Vipers win 2013 D-League championship". InsideHoops.com. 27 באפריל 2013. נבדק ב-22 באפריל 2014. {{cite web}}:  (עזרה)
↑  "HEAT Announce Summer League Information". NBA.com. Turner Sports Interactive, Inc. 2 ביולי 2013. נבדק ב-22 באפריל 2014. {{cite web}}:  (עזרה)
↑  "MAVERICKS ADD THREE PLAYERS; ROSTER EXPANDS TO 18". NBA.com. Turner Sports Interactive, Inc. 10 בספטמבר 2013. אורכב מ-המקור ב-27 בספטמבר 2013. נבדק ב-10 בספטמבר 2013. {{cite web}}:  (עזרה)
↑  "Nuggets Sign Four Players to Contracts". NBA.com. Turner Sports Interactive, Inc. 15 בספטמבר 2016. נבדק ב-16 בספטמבר 2016. {{cite web}}:  (עזרה)
↑  "D.J. Kennedy zurück bei den MHP RIESEN!". mhp-riesen-ludwigsburg.de (בגרמנית). 16 במרץ 2017. אורכב מ-המקור ב-17 במרץ 2017. נבדק ב-16 במרץ 2017. {{cite news}}:  (עזרה)
↑  Players statistics of the Basketball Champions League 2017-2018, FIBA.basketball (באנגלית)
↑  "Umana Venezia tabs DJ Kennedy, ex United". australiabasket.com. 22 במרץ 2019. נבדק ב-26 במרץ 2019. {{cite web}}:  (עזרה)
↑  "DJ Kennedy Karşıyaka'ya döndü". Basketfaul (בטורקית). 24 בספטמבר 2019. נבדק ב-25 בספטמבר 2019. {{cite web}}:  (עזרה)
↑  "Pinar Karsiyaka re-signs DJ Kennedy" (באנגלית). Sportando. 20 ביולי 2020. נבדק ב-8 ביולי 2021. {{cite web}}:  (עזרה)
↑  "DJ Kennedy signed with Hapoel Galil Elion" (באנגלית). Eurobasket. 9 במרץ 2022. נבדק ב-9 במרץ 2022. {{cite web}}:  (עזרה)
דני שטרית

אין תמונה חופשית
דני שטרית (נולד ב-1948 במרוקו) הוא עיתונאי, עורך ומשורר ישראלי.
קורות חייו

שטרית שירת בחיל הים בספינות הטורפדו. לאחר שחרורו מצה"ל החל לעבוד כעיתונאי במספר עיתונים, בעיקר בתחום הספורט. את דרכו העיתונאית החל ככתב ספורט בעיתון "חדשות הספורט", וכן בעיתון "על המשמר".
שטרית עבד במעריב במשך כשלושים שנה, ובמסגרת עבודתו סיקר אירועי ספורט שהתרחשו באזור הגליל. בין השאר הוא סיקר את צליחת הכנרת, טורניר בנדל בהשתתפות מכבי תל אביב וקבוצות ידועות מאירופה, ומרתון טבריה השנתי. כמו כן, הוא סיקר את קבוצת הפועל טבריה עד שזו התפרקה ב-1988, וכן את מכבי טבריה בכדורסל ובית"ר טבריה.
לאחר מכן עבד בעיתונים אזוריים שונים. כמו כן, הוא שימש כשדרן בתוכנית הרדיו שירים ושערים, וכשדרן ספורט בקול השלום של אייבי נתן ותחנות רדיו אזוריות נוספות. במקביל לעבודות אלו הוא החל לפרסם את שיריו בכתבי עת לשירה.
שטרית הוציא לאור ב-1994 ספר שירה בשם "בחותם האצילות". הספר זכה לביקורות טובות, והשירים הכלולים בו הם בעיקר שירי אהבה.
נשוי למרים לבית זילברשטיין. לזוג יש שתי בנות נשואות, בן אחד, ושלוש נכדות ונכד אחד.
דינוב

| --- | --- |
סמל דינובסמל דינוב

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  ז'שוב
 חבל ארץ:  פולין קטן פולין קטן
 שטח:  24.41 קמ"ר
 אוכלוסייה:  ‏
  ‑ בעיירה:  6,085 (31 במרץ 2021)
 קואורדינטות:  49°50′00″N 22°14′00″E﻿ / ﻿49.833333333333°N 22.233333333333°E﻿ / 49.833333333333; 22.233333333333 
 אזור זמן:  UTC +1
 http://www.dynow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידינוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידינוב(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהדינוב(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהדינוב  he tabBackground:;tabBorder:#aaa;defaultTab:0;
דינוב (בפולנית: Dynów) היא עיירה במחוז ז'שוב בדרום פולין, באזור הידוע כגליציה המערבית.
חבל הארץ בו שוכנת העיירה נקרא גם "מלופולסקה", כלומר פולין קטן. העיירה שוכנת על גבעה לגדות נהר סן. מספר תושביה נכון לשנת 2006 היה 6,076.
שמה של העיירה היה במקור "דינובו", מילה סלאבית שמשמעותה "מחדש" . שם זה ניתן לעיירה על ידי ולדיסלב השני (יגלו) כשבנה מחדש את העיירה, אחרי שנשרפו כל בתיה בזמן המלחמה נגד המסדר הטבטוני בתחילת המאה ה-15.
דינוב הייתה עיר מסחר מחוזית ומרכז מחוזי לייצור בגדים והנעלה, והיו בה מנסרות שעיבדו עץ שנכרת ביערות הסביבה, וכן שוק מחוזי לבהמות.
יהודי דינוב

התיעוד הראשון לישיבת יהודים בדינוב הוא מאמצע המאה ה-16. מהמאה ה-17 התבלטו היהודים בתעשיית הסחר בעיירה.
בדינוב ישבה חצרו של האדמו"ר צבי אלימלך מדינוב בעל ה"בני יששכר", ורבי יעקב צבי יולס (1778-1825) מדינוב, מחבר "קהלת יעקב" ו"מלא הרועים", שימש כרב הקהילה. כמו כן, העיירה נודעה כמרכז של תנועת החסידות והתנגדות לתנועת ההשכלה. בין מלחמות העולם נמנו בעיירה קרוב ל-1,300 יהודים, כמחצית תושביה, והתקיימה בה פעילות ציונית.
כאשר כבשו הגרמנים את האזור בספטמבר 1939, ניצלו את התכנסות היהודים בבית הכנסת המרכזי בעיירה בראש השנה, והציתו את מבנה בית הכנסת, על מספר מהיהודים בו. גברים יהודים שהוצאו מבית הכנסת באלימות, וכן מאות יהודים נוספים, נלקחו ליער סמוך לעיירה, ושם נרצחו. כמו כן, הרסו הגרמנים את בתי העלמין היהודיים בעיירה.
בסוף ספטמבר 1939 גירשו הגרמנים את יהודי העיירה הנותרים מעבר לנהר סן, אשר נקבע בהסכם ריבנטרופ–מולוטוב כקו גבול בין שטחי הכיבוש הגרמניים והסובייטיים, והכריזו על העיירה כ"נקייה מיהודים". יהודי העיירה הוגלו בחלקם לסיביר בידי הסובייטים, בה רבים לא שרדו. רוב היהודים שנותרו בשטח הסובייטי נרצחו עם כיבוש האזור בידי הגרמנים במבצע ברברוסה.
כיום פועל במקום על ידי הרב פנחס פאמפ, בית מדרש יהודי, אכסניה יהודית ופעילות יהודית בסמיכות לקברו של האדמו"ר רבי צבי אלימלך מדינוב.
ד'ת"י

ד'ת"י (4410)  היא שנה עברית  אשר  החלה ביום א' בתשרי, אור ל-12 בספטמבר 649 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 650. שנה מסוג זשג, איננה מעוברת, ואורכה 355 ימים. זו שנת שמיטה.
נפטרו

רב הונא גאון, מראשוני הגאונים (או אחרוני הסבוראים) בישיבת סורא.